Finn Fuglestad

Finn Fuglestad (født 22. august 1942 i Stavanger) er en norsk historiker og professor emeritus ved Universitetet i Oslo (UiO). Han er spesialist på afrikansk og latinamerikansk historie. 

Fuglestad ble førsteamanuensis i historie ved Universitetet i Oslo i 1984 og ble utnevnt til professor i 1991.  

Fuglestad har fokusert på den tradisjonelle, materialistiske historieskrivningens manglende evne til å anerkjenne viktigheten av religiøse pg kulturelle  institusjoner i afrikansk og europeisk historie. Han mener også at historiske fenomener som den industrielle revolusjon primært var av kulturell og mentalitetshistorisk karakter, og ikke et resultat av imperialisme eller slavehandel. Når det gjelder avslutningen av slavehandelen mener han at dette hadde sitt utgangspunkt i den europeisk humanisme og kultur.

Fuglkestad hevder at den industrielle revolusjon var kulturelt betinget og at det gir noe av forklaringen på at en tilsvarened revolusjon ikke oppsto i andre deler av verden, som for eksempel i Afrika. Kapitalismen er, etter Fuglestads syn, egoisme satt i system, i skarp kontrast til for eksempel afrikanske kollektivistiske samfunn hvor ætten, og ikke individet, er den sentrale aktøren. Derfor har kapitalismen og den industrielle revolusjon møtt motstand i Afrika, slik den gjorde i Europa i tidligere tider. Paradokset er at kapitalismen og den industrielle revolusjon er overlegen når det gjelder å skaffe materiell velstand for samfunn.Fra Svartedauden til Wiener-kongressen (Den vesterlandske kulturkretsens historie 1347-1815 i et globalt-sammenliknende perspektiv ISBN 82-456-0048-2 s. 21)

Fuglestads fokus på kultur innebærer ikke at han ser bort fra enkelthendelser og/eller enkeltpersoners betydning i i årsaksforklaringene. For eksempel hevder han at historikeres materialisme har forhindret dem fra å forstå betydningen av Jeanne d’Arc og hennes religiøse overbevisning og for utfallet av hundreårsskrigen mellom Frankrike og Storbritannia. Frankrike vant følgelig hundreårskrigen fordi de ønsket det mest, og apartheid tok slutt fordi de hvite ikke lenger ønsket det. Dette er en grunntone i hans hans historiefilosofi, som går ut på at ting skjer fordi folk vil at det skal skje, og er følgelig til en viss grad også et syn på menneskets frie vilje. Et annet eksempel er hans forklaring på hvorfor de store ruinene i Angkor, i dagens Kambodsja, ble forlatt; Fuglestad oppfatning er at menneskene der simpelthen ikke lenger ønsket å bo urbant og pakket sammen sakene sine og flyttet.

Fuglestad mener historikeres fokus på materialisme, og deres samtidige nedvurdering av lokal kultur og religion, får ikke-vestlige mennesker til å framstå som vestlige, og så å si all ikke-vestlig historieskrivning, kanskje med unntak av hans egen, er derfor etnosentrisk, eller rettere sagt eurosentrisk. Historie som fag er i seg selv oppstått i vesten. Historieskrivning er noe ikke-vestlige ikke har vært opptatt av før vestens erobring, slik at når vestlige historikere har skrevet om ikke-vestlige folk har det, etter Fuglestads mening, tatt form av kulturimperialisme.

 Bibliografi  
 1983: A history of Niger 1850-1960
 1986: Norwegian Missions in African History. Vol.2 Madagascar
 1990: Spansk historie : et riss. Redigert av Åsmund Egge og Finn Fuglestad.
 1993: En ny verden: Omkring Columbus. Sammen med Jens Erland Braarvig. Det historisk-filosofiske fakultet, UiO, Oslo 1993. ISBN 82-91398-00-3
 1994: Latin-Amerika og Karibiens historie 
 1999:  Fra Svartedauden til Wiener-kongressen. Den vesterlandske kulturkretsens historie 1347-1815 i et globalt-sammenliknende perspektiv ISBN 82-456-0048-2
 2004: Spanias og Portugals historie. En oversikt ISBN 82-02-23440-9
 2005: The Ambuiguities of History. The problem of Ethnocentrism in Historical Writings
 2010:   Vekstøkonomi. Et globalhistorisk essay. Unipub

 Referanser  

 Eksterne lenker  


 Finn Fuglestads hjemmeside ved Universitetet i Oslo 

Kategori:Norske historieprofessorer
Kategori:Norske områdehistorikere
Kategori:Professorer ved Universitetet i Oslo
Kategori:Personer fra Stavanger kommune